Komisijas dienestu darba dokuments – Pavaddokuments Komisijas paziņojums Padomei un Eiropas Parlamentam - Labākas mācības, lai nodrošinātu pārtikas nekaitīgumu - Analītisks ietekmes novērtējuma kopsavilkums {COM(2006) 519 galīgā redakcija}{SEC(2006) 1163} /* SEC/2006/1164 */





[pic] | EIROPAS KOPIENU KOMISIJA | Briselē, 20.9.2006 SEC(2006) 1164 KOMISIJAS DIENESTU DARBA DOKUMENTS Pavaddokuments KOMISIJAS PAZIŅOJUMS PADOMEI UN EIROPAS PARLAMENTAM Labākas mācības, lai nodrošinātu pārtikas nekaitīgumu ANALĪTISKS IETEKMES NOVĒRTĒJUMA KOPSAVILKUMS {COM(2006) 519 galīgā redakcija}{SEC(2006) 1163} 1. MēRķIS Šajā dokumentā ir apkopots analītisks ietekmes novērtējums Komisijas paziņojumam „Labākas mācības, lai nodrošinātu pārtikas nekaitīgumu”[1]. 2. VISPāRīGA INFORMāCIJA Eiropas tiesību aktos[2] noteikts, ka Komisija rīko dalībvalstu kompetento iestāžu personāla apmācību, kas atbildīgs par saderību ar ES pārtikas un dzīvnieku barības tiesību aktiem, dzīvnieku veselību un labturības prasībām un augu veselības prasībām. Mācību pasākumi ir atklāti arī dalībniekiem no trešām valstīm, īpaši jaunattīstības valstīm. Šādu mācību mērķis ir labāk izprast Kopienas noteikumus un standartus un attiecīgi vienādot veiktās kontroles un lēmumus, ko atbilstīgi šādām kontrolēm pieņēmušas iestādes. Vienveidīgākas oficiālās kontroles un labākas speciālās zināšanas uzlabos patērētāju aizsardzību Eiropas Savienībā un pārtikas uzņēmumiem radīs lielāku drošību vienlīdzīgos apstākļos. Gaidāms, ka, ES mācībās iesaistot trešo valstu dalībniekus, tiks labāk izprastas ES sanitārās un fitosanitārās normas un importa procedūras, kas būtu izdevīgi trešām valstīm, kuras Eiropas Savienībā importē pārtiku, barību, dzīvus dzīvniekus un augus. Labāks priekšstats par ES noteikumiem un procedūrām mazinās šķēršļus, īpaši jaunattīstības valstīm, lai ES tirgū varētu laist preces un veicināt labāku saderību ar ES pārtikas normām. Tas savukārt mazinās un vienkāršos sanitārās un fitosanitārās kontroles ievešanas brīdī. 3. PAšREIZēJāS MāCīBAS Komisijas Veselības un patērētāju aizsardzības ģenerāldirektorāts 2006. gadā sāka rīkot mācības, kurās piedalījās aptuveni 1 500 dalībnieku. Tāpēc virknē jomu Komisija publicēja vairākus uzaicinājumus piedalīties konkursā, piemēram, pārtikas kontroles procedūras robežkontroles punktos, pārtikas nekaitīguma pārvaldības sistēmas un šādu sistēmu revīzija, pareiza dzīvnieku izcelsmes blakusproduktu pārstrāde un likvidēšana, labturības normas saistībā ar dzīvnieku apdullināšanu un nonāvēšanu (kautuvēs vai slimības kontroles gadījumos). Notika atsevišķi kursi, lai palīdzētu tieši jaunattīstības valstīm. Notika kursi par augļu, dārzeņu un zvejniecības produktu importa procedūrām, kuru mērķa grupa bija dalībnieki no Āfrikas, Āzijas un Latīņamerikas. Citos Dienvidaustrumāzijas dalībniekiem rīkotajos kursos aplūkoja kontroles jautājumus saistībā ar putnu gripu. 2006. gada pieredze liecina, ka dalībvalstis un trešās valstis ir ļoti novērtējušas Komisijas iniciatīvu. Tāpēc ir būtiski, lai mācībās tiktu ieguldīti lielāki pūliņi un nodrošināta pareiza mācību programmas pārvaldība un izpilde. 4. TURPMāKāS MāCīBAS Komisija ir apsvērusi noteiktas iespējas par tās turpmāko mācību rīkošanas politiku attiecīgajās jomās: 1. Nedarīt neko Šis nav piemērots risinājums. Nesaskaņotas pieejas dēļ ES līmenī var notikt nevienmērīga Kopienas tiesību aktu īstenošana visā ES. Iespējams, ka tādējādi izveidotos atšķirīgs aizsardzības līmenis un ciestu iekšējais tirgus. Turklāt tiktu negatīvi ietekmēta importa kontroles procedūru kvalitāte un konsekvence, kaitējot tirdzniecībai ar trešām valstīm. 2. Apmainīties ar pieredzi starp valstu mācību struktūrām Parasti dažas dalībvalstis rīko sava kontroles personāla mācību kursus. Lai arī visās dalībvalstīs mācības nav vienlīdz labā līmenī, dažu dalībvalstu struktūrās strādā augsti kvalificēts mācībspēks. Vēl jāizpēta sadarbības sistēmas izveide, bet ir maz ticams, ka varēs apmierināt visas vajadzības. Tādējādi ir jāmeklē citas iespējas. 3. Organizēt un attīstīt Kopienas mācību stratēģiju, lai nodrošinātu pārtikas nekaitīgumu Dalībvalstis ir vienisprātis, ka ir būtiski rīkot mācības ES līmenī. Šis uzskats ir pamatots ar to, ka noteiktos jautājumos, kuros vajadzīga kopīga un vienāda izpratne, jābūt horizontālai pieejai. Tāpat ir vajadzīgas mācības trešām valstīm un, īpaši jaunattīstības valstīm, ar Kopienas sistēmas starpniecību, kas nodrošinātu vienādību un konsekvenci. 4. Uzlabot tiesisko pamatu Ir sasniegti plašie mērķi pārtikas nekaitīguma jomā, kas atspoguļoti Baltajā grāmatā. Nākamo gadu pieredze rādīs, vai vajag pilnveidot jaunos noteikumus. Ja tas būs nepieciešams, tiks grozīti aspekti un nebūs vajadzīgas būtiskas jaunas likumdošanas iniciatīvas. Jauni tiesību akti noteikti nevar aizstāt mācību pasākumus, un tādēļ, definējot nākamo ES mācību stratēģiju, tā nav vērā ņemama iespēja. Komisija uzskata, ka ES līmenī jānotiek mācībām un jāattīsta apmācības stratēģija, kas papildina tos mācību pūliņus, kurus labāk var attīstīt valsts līmenī. Mācības ar vidējo apmācāmo skaitu –– 6 000 (aptuveni 10 % no potenciālajiem dalībniekiem) –– šķiet atbilstošas un tehniski īstenojamas, un pietiekamas, lai nodrošinātu mācības „reprezentatīvam mērķauditorijas skaitam”. Lai izpildītu šo uzdevumu, analizēja dažas īstenošanas iespējas: Komisijas pārvaldīti līgumi, specializēts Komisijas dienests, regulējoša aģentūra un mācību pasākumi, ko īsteno izpildaģentūra. Komisija pārbaudīs, vai izpildaģentūra var izpildīt mācību programmu. Šādi Komisija varētu vērst uzmanību uz savām pamatdarbībām, proti, izvirzīt mācību prioritātes, izveidot mācību programmu un pārbaudīt mācību kvalitāti. Šī ideja radās, jo Komisijai bija jāturpina kontrolēt mācību pasākumi, lai nodrošinātu, ka mācībās tiek garantēta Eiropas dimensija, un tās resursus izmantotu taupīgi. Ievērojot lielo cilvēkresursu un finanšu resursu pieprasījumu, citas mācību organizēšanas alternatīvas (specializēts Komisijas dienests vai regulējoša aģentūra) nešķiet piemērotas. 5. FINANšU APSVēRUMI Pamatojoties uz 2006. gadā organizēto mācības pasākumu uzsākšanas posmā gūto pieredzi, kopējās gada mācības programmas izmaksas svārstās no 19,8 (pirmā apmācības gadā) līdz 13,2 miljoniem euro, ņemot vērā konkrētus rādītājus, piemēram, ikgadējo dalībnieku skaitu, vidējo kursa ilgumu un dalībnieku skaitu vienā kursā. Augstās mācību pasākumu uzsākšanas izmaksas tiek skaidrotas ar paredzēto lielo dalības pieteikumu skaitu minētajā periodā, īpaši no trešām valstīm, tādējādi apmācāmo skaits sasniedz 9 000. Pēc pirmajiem diviem gadiem paredzams, ka dalības pieteikumu skaits saruks. Tiek lēsts, ka no 2011. gada kopējās izmaksas par mācību programmas īstenošanu, ko veic izpildaģentūra, (gadā paredzamais apmācāmo skaits ir 6 000) sasniegs aptuveni 14 767 000 euro. Ietekmes novērtējums arī liecina, ka izpildaģentūra varētu īstenot mācību programmu par zemākām izmaksām nekā citi pārvaldības veidi: Komisijas pārvaldītu līgumu gadījumā izmaksas būs EUR 15 168 000 un specializēta Komisijas dienesta gadījumā –– EUR 17 141 143. [1] Skatīt dokumentu COM(2006) 519. [2] 51. pants Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (OV L 191, 28.5.2004., 1. lpp.).